Isanda lauas
Tere tulemast saatesse Isanda lauas!
Tänase külalisega võiks rääkida väga pikalt.
Meie saade kestab pool tundi, seepärast kasutame aega nii,
nagu Püha Vaim meid juhib.
Tere tulemast Joukko Heikkinen - Kemi Jokke.
Kemi Jokke nime all oled esinenud nii Soome kui mujalgi.
Räägi, kes on Kemi Jokke?
Olen sündinud sõja ajal Kemi kandis. Oli viletsust ja vaesust.
Jäin ilma isata ja ei mäleta temast midagi.
Nii mu elu- ja koolitee algas.
Nooruses oli sport mulle tähtis.
Mõtlesin, et minust saab midagi suurt...
Ka tänapäeval püstitavad sportlased endale eesmärke.
Püstitasin eesmärgi olla maailma parim sportlane suusatamises.
Olin pahane kui sain 2. koha, mõtlesin, et enam nii ei juhtu.
Elu ei läinud nii nagu plaanisin.
Läks hoopis teisiti.
Jäin 15-aastaselt orvuks.
See mõjutas sind nii, et läksid maailma õnne otsima.
Mu ema suri õnnetuse tagajärjel.
Jätsin kooli pooleli ja läksin Rootsi.
Sealt läksin maailmamerele purjetama.
Maakera on ümmargune, kuna Jumal on teinud ta ümmarguseks.
Olen meremehena sõitnud ümber kogu maailma.
Teenisin Rootsi laevadel.
Olin vaikne maapoiss ja seetõttu pidin millestki julgust otsima.
Näiteks polnud mul julgust vestelda nii nagu praegu.
Olin uje, vaikne noormees.
Seepärast tuli akohol mu ellu.
Laeval oli see odav.
Nii mu elu veeres ja minust sai alkohoolik.
See harjumus tuleb vähehaaval ja märkamatult.
Narkootikume süstid korra ja oled kohe nõela otsas.
Alkoholisõltuvus tuleb vähehaaval.
Ühel päeval märkasin, et mu meremehekarjäär on läbi.
Sattusin Küprose reisil laeva juhtkonna ette,
minu üle mõisteti kohut.
Tehti ettekanne Meremeeste Liidule- lõplik seilamise keeld!
Olin oma valvekorra ajal purjus ja läksin masinistile kätega kallale.
See lõpetas mu meremehekarjääri.
Kas tead, mis edasi sai?
Mäletan, et läksid Stokholmi.
Seal "allmaailmas" võetakse iga mees ja naine avasüli vastu.
Kui lähed, oled kadunud.
Sealt oma jõuga välja ei pääse.
Alkohol oli saanud mu elus põhiliseks
ja töötegijat minust enam polnud.
Vahepeal püüdsin töötada, kuid janu oli sees.
Ma ei suutnud midagi muud teha.
See oli jube aeg, töötamise asemele tuli kuritegevus.
Sellist elu elavad paljud ka Soomes.
Hiljem ei suutnud ma ka kuritegevusega enam tegeleda.
Tarbisin narkootikume ja olin sundravil.
60.-70.-aastatel oli seal meid, soomlasi, umbes 40-50 meest.
Seal oli endisi insenere, magistreid, tippsportlasi jne.
Kuidas meist kõigist said asotsiaalid?
Hingevaenlane oli teid petnud!
Jah, täielikult!
Mitte keegi meist ei soovinud nooruses
joodikuks või kurjategijaks saada.
Kindlasti olid kõigil suured unistused heast elust.
Kõik toimus järk-järgult.
Sa olid olukorras, kus ei olnud enam palju lootust. Mis edasi sai?
Küsisid algul, kuidas sain nime Kemi Jokke. Võin sellest rääkida.
Olen sündinud Kemi jõe ääres Kemi maakonnas ja samas
linnas käisin koolis.
Stokholmi allmaailmas ei küsinud keegi su nime.
Rootsi politsei hoolitses selle eest, nad teadsid mu eesnime.
Olin nendega tuttav ja nad hüüdsid mind eesnimega, kui vahel põgeneda püüdsin.
Joukko on mu eesnim ja kuna olin pärit Kemist,
siis hakati mind kutsuma Kemi Jokkeks. Kannan nime tänaseni.
Sa olid lootusetus olukorras, elus polnud mingit sihti.
Kas mõtlesid enesetapule?
Rohkem kui üks kord... ja süüdistaja süüdistas.
On olemas üks süüdistaja, kes oma ametit hästi oskab.
See on saatan, kes ka tänasel päeval inimesi süüdistab.
Sina oled vilets patune!
Sinust ei saa midagi, sul ei õnnestu miski!
Lõpeta oma päevad jne.
See süüdistaja rõhub inimesi.
Kui keegi oleks kõrvalt su elu jälginud, oleks ta mõelnud:
Selle mehe häving toimub päriselt ja kiiresti.
See raamat, mis mul käes on, on soome keeles "Lootusetu juhtum".
Raamatu võid tellida aadressilt: kemijokke@gmail.com
Tähendab - olid lootusetu juhtum.
Nii ütlesid Rootsi arstid, sotsiaalametnikud.
Nad tegid kõik nii minu kui teiste heaks.
Meid, vaeseid olevusi, oli palju.
Ma üritasin ja üritasin, aga sellest ei saanud asja.
Asutused, sundravilad, vanglad - ma ei pääsenud sellest välja.
Iga kord mõtlesin: See on nüüd viimane kord.
Tahtsin saada vabaks, kuid probleem oli siin.
Usun, et praegugi on Soomes selliseid inimesi palju.
Tahan öelda, et siiski on olemas lootus.
Räägi, kuidas tekkis sinul lootus.
Nii kaua kui inimene elab, on lootust.
Mitmete minu kaaslaste lootus lõppes seal pargis.
Kas tead, Jumal on imeline. Ta armastab meid, inimesi.
Tema saatis sinna Stokholmi parki sõnumitoojad.
Arva ära, kes olid need sõnumitoojad?
Need olid endised kurjategijad, narkomaanid ja alkohoolikud.
Ma teadsin, et need on endised saatusekaaslased.
Nemad tulid, Piibel käes, parki, kus istusime.
Me jõime puhast piiritust jm. ja tervis oli halb.
Ma ei suutnud enam kõndida.
Imestasin, kuidas nad tahtsid tulla selliste inimeste juurde.
Nad ütlesid: Kuule, Kemi Jokke! Jeesus armastab sind!
Mõtlesin eneses, et kuulsin nüüd suurt valet.
Kas keegi Jumal või Jeesus on olemas?
Lapsena olin sellest koolis kuulnud kuid see ei puudutanud mind.
Mõtlema pani mind hoopis see, et need olid endised kurjategijad.
Nende elud olid muutunud - nad ei tulnud meie juurde relv põues.
See pidi midagi tähendama!
Minu elu muutus 28. oktoobril 1978.a.
Tahtsin kontrollida, kas Jumal on olemas.
Mõelda vaid, et sõbrad talutasid mind kirikusse,
sest mu jalad olid läbi.
Sel ajal pakuti kirikus võileibu, saia ja kohvi.
Soomes nimetatakse seda Teetoaks, seal oli selle nimi Saia-kirik.
Sealt sain ka muud peale kohvi ja leiva.
See oli Elu Sõna.
See oli revolutsioon sinu elus?
Minu südames toimus täielik revolutsioon.
Sellel õhtul laulis seal endisest meremehest laulja - Jorma Jogila.
Teda kutsuti ka Elviseks.
Kunagi oli ta olnud minutaoline asotsiaal.
Ta rääkis oma elust, et on endine meremees
ja et Jeesus muutis tema elu.
See puudutas mind - minagi olin endine meremees.
Kas minul on ka võimalus? See peab tõsi olema!
Panin Jumala proovile!
Kas Jeesus on olemas või on see usklike väljamõeldis?
Sel õhtul toimus revolutsioon!
Minu endine isand sai lõpparve!
Saatan pidas mind oma vangis, olin ori, patu ori.
Patt teeb inimese orjaks, olgu patt väike või suur.
Patu palk on igavene hukatus.
Teenistusel räägiti ja lauldi Jeesusest kauneid laule.
Ma ei mäletagi kõike, ka mu mälu oli kahjustatud.
Teadsin, et võib-olla tuleb varsti surm.
Sel õhtul palvetati minu eest ning selles palves oli jõud.
Palve taga oli Jeesus.
Oluline, et kasutasid sõnu jõud ja Jeesus.
Tema vabastas sind kõigist patuahelaist ühekorraga.
Minu eest palvetati ja ma tõusin üles kahetsuspingilt.
Siis hüüdsin oma sõpradele, keda oli seal 40-50:
Tulge kõik nüüd kahetsuspinki!
Sõbrad olid imestunud: Mis Jokega juhtus?
Miks ta nii hüüab?
Mu patuahelad jäid sinna.
Olin 2 nädalat kristlikus hooldekodus Rinkebys.
Oli möödunud umbes 2 nädalat, kui läksin linnapeale kõndima.
Mu õlakotis oli kaasas Piibel.
Pidin minema arstile näitama oma kätt, mida olin vigastanud.
Teadsin, et suitsetamine ei sobi kristlasele.
Tahtsin sellest vabaks saada.
Linnas said mul suitsud otsa.
Mõtlesin veel, et küll ma kunagi sellest lahti saan. Mina ise!
Lugesin metroojaamas Piiblit, rootslased oma ajalehti, kes mida.
Ehmusin kui kuulsin sõnu: "Jokke, sul pole suitsu vaja."
Vaatasin, kes minuga räägib - "Jumal!"
Ma vastasin ainult: "Ei ole jah!" ja sellega lõppes suitsetamine.
Olin vaba!
Peale toimunut hakkasid kindlasti kõike teisiti nägema.
Varese laulgi tundus mulle kaunina. Varem olin seda kiremiseks pidanud.
Enne oli kõik must-valge.
Tundus, et midagi peale alkoholi ja narkootikumide pole olemas.
Olin olnud täielikult patuahelais. Ma ei näinud enam midagi muud.
Võimas on see, et sain rahu südamesse.
Järgmisel hommikul hooldekodus imestasin - mis minuga on juhtunud,
mul on nii hea olla.
Minu sees oli kõigutamatu rahu.
Mulle öeldi: Jokke, sa olid eile kahetsuspingil "Saia-kirikus".
See oli nii võimas!
Varem, teistes hooldekodudes olin olnud ja värisenud-tudisenud,
olin tarvitanud erinevaid ravimeid ,et tasakaalu vähegi tagasi saada.
Nüüd olen rahu ise, ma ei värise ja mu pea ei tudise.
Räägime nüüd sellest, mis on toimunud sinuga 38 a. tagasi
toimunud pöördumise järel.
Oled rääkinud sellest imest, mida Jeesus sinu elus tegi
ja oled saanud näha, mida teeb Jeesus sinu kaudu teiste eludes.
Räägime, mis 38 a. jooksul toimunud on.
Vabandust, 32 a. jooksul. Issand ise kutsus mind seda tööd tegema.
Mind pani sellesse ametisse ei keegi muu kui Jumal.
Tema kutsus mind oma töökaaslaseks ja Tema ise teeb neid tegusid.
Mina kuulutan ainult seda Kristust, kes suudab kõiki aidata.
Tema läks vabatahtlikult Kolgata ristile armastuse pärast
sinu, minu ja kogu maailma vastu.
Tema lepitas meie patud ja kandis need ristipuul.
Tema valas oma kalli, püha lepitusvere kogu maailma eest.
Uskudes Jeesusesse saame päästetud.
Jeesus on andnud mulle käsu kuulutama minna.
Just nagu 1981.a. öösel sain unes käsu minna Tema riigi tööle.
"Joke, see kirjakoht käib sinu kohta." Ma ei avalda, mis salm see oli,
kuid see oli misjonikäsk. Tema on mu tööandja.
Olen näinud Tema imetegusid,
alkohoolikud ja narkomaanid vabanevad, haiged saavad terveks.
Ta on elav Jeesus, kes teeb imesid.
Ta aitab ka igapäevaelus. Tahaksin sellest rääkida.
Kui olin veel noor usklik, läks mu autopagasniku võti katki.
Olin parasjagu evangeeliumitööl head sõnumit kuulutamas.
Auto, millega sõitsime, oli vana.
Küsisime endalt, et mida nüüd, võtmeta, teha?
Ütlesin, et palvetame.
Kui olime palves, öeldi mulle: "Minge Lohja prügimäele!"
Sõitsime sinna. "Mine selle hunniku taha ja sa leiad võtmekimbu,
kust saad võtme." Läksin, seal oli maas võtmekimp,
võtsin selle üles ja leidsin 2 võtit, mis sobisid.
Jumal on elav Jumal, kuid kas meil on kõrvad, mis kuulevad?
Kas meie kuuleme tema häält?
Ütlesid, et Jumal võib anda lahenduse väikestes argiasjades.
Arvatakse, et see pole võimalik ja arvestatakse
ainult inimese tarkusega.
See mõistuse tarkus ongi takistuseks.
Ka meie oleme mõistnud, et sageli pole mõistusel
sellega midagi pistmist-aitab ainult südame usk.
Mõistus vaidleb-nii ei olevõimalik.
Kui pidada silmas soome meest, kes on õpetatud mõtlema
vaid mõistuse tasemel.
Nähtamatut üleloomulikku Jumalat on nende meelest
täiesti võimatu mõista.
Ütlesin, et see pole mõistuse võimuses, see on usk.
Inimene paneb Jumala proovile: kas Ta on olemas?
Kas see on tõde, mida Piibel räägib?
Jumal vastab taevast sellele.
Takistuseks on meie mõistus - see ei saa nii olla.
Inimene arvab, et saab ise hakkama. Arvab, et pole vaja mingit Jumalat!
Kui sa hüüad hädas Tema poole, siis Ta vastab.
Oled oma töös käinud nii Soome kui teiste maade vanglates.
Räägi sellest.
Näiteks see, et Jumal tervendab haigeid, on täiesti loomulik.
Kuid see ei ole kõige tähtsam vaid see, et inimene saab päästetud.
Hinge päästmine on number 1! Kuid Jeesus on elav
ja tervendab tänapäeval ka haigeid.
Mäletan juhtumeid nii Soomest kui Rootsist, mida võin rääkida
Jeesuse nime auks. Tema tervendab.
Mina ei tervenda ega päästa kedagi.
Mina kuulutan Kristust, kes toimib ja teeb tööd.
Laulukooriga Rootsis ringreisil olles kohtasin usklikku meest,
kes pidi minema operatsioonile.
Ta ütles, et ei taha operatsioonile minna.
"Kas sa võiksid paluda mu eest, et Jeesus mind tervendaks?"
Panin käed ta peale ja ütlesin: "Ilmaasjata lähed operatsioonile,
sest seal ei leidu midagi, mida lõigata."
Ta läks siiski operatsioonile.
Kindluse mõttes tehti uued pildid. Arstid olid kindlad,
kuid tahtsid näha, kuidas haigus on edenenud.
Uusi röntgenipilte vaadates imestas arst väga.
Oli 2 täiesti erinevat pilti! Jeesus tervendas selle mehe!
See on tõsi! Võid saada tõestuse, sest tunnistused on olemas.
Mitmeid juhtumeid on Rootsist, Soomest, kaugemaltki.
Jeesus teeb nii nagu Tema tahab, me ei saa öelda:"Jumal, tee nüüd nii!"
Ei, ei, Tema teeb seda armastuse tõttu.
Meenub üks narkomaan Rootsist. Olime seal laulukooriga.
Neid peab kohtlema nii nagu mind kunagi koheldi.
Peab rääkima otsekoheselt.
Ta tuli koosoleku lõppedes minu ette.
Märkasin ta silmadest, et ta on narkootikume tarbinud.
Ta ütles, et Jokke, olen lugenud sinu raamatut,
aga ega see Jeesus minust hooli.
Ütlesin talle, et nüüd sa küll valetad, nii et kõrvad punased.
"Ära ilmaaegu tühja juttu aja.
Jeesus armastab sind kindlasti sama palju ja võib aidata nagu mindki.
Kas sa ise julged uskuda?"
Ta imestas: "Mida sa nüüd ütlesid?"
"Ole mees ja pane Jumal proovile."
"No palveta minu eest!"
Kutsusin evangelist Harry Huotila, palusime koos tema eest,
kuulutasime kõik patud andeks Jeesuse nimel ja lepitusvere kaudu.
See mees muutus samal hetkel.
Järgmisel päeval nägin teda koos väikese tüdrukuga kaupluses.
Ta tuli minu juurde öeldes: "Küll on imeline,
et ma ei vaja enam narkootikume!
Jeesus andis andeks kõik mu patud."
Sellest sündmusest möödus kuid, ehk isegi aasta.
Meil olid Rootsis telgikoosolekud.
Sama mees oli nelipühikoguduse telgis, grillis vorsti ja tänas Jeesust.
Enne kui lõpupalvesse jääme, küsin veel ühe küsimuse.
Räägi sellest, mida Jeesus tõesti teeb.
Meil on nii imeline Jeesus!
Mis on takistuseks, et seda vastu ei võeta?
Osa muidugi võtab, kuid väga paljud ei võta.
Jumala poolt takistusi ei ole. See on vabatahtlik.
Jumal ei sunni kedagi päästmisele tulema.
Inimene peaks Jumala proovile panema - Kas Jumal on olemas?
Tunnista, et oled patune Jumala ees, sest kõik
me oleme pattu teinud ja Jumala aust ilma.
Ei mina ega sina või ennast õigustada, et ma olen olnud hea inimene.
Me kõik oleme milleski eksinud, kõrvale kaldunud
ja täiesti kõlbmatuks muutunud. Kuid Tema annab meile armu.
Tema annab meile jõu saada Jumala lapseks -
neile, kes Tema nimesse usuvad. Selline on Jeesus.
Jah, see on lihtne.
Paar minutit on veel järel.
Räägi nüüd vaatajatele, mida Püha Vaim sulle annab.
Kallis sõber, kes sa oled kuulanud meie vestlust Marttiga.
Pöördu sel hetkel Jumala poole ja pane Ta proovile.
Ava Temale kogu oma süda, mis on täis pattu.
Siis saad sa nägema, et Jeesus, kes sind armastab, on olemas!
Tema ei tee sulle halba. Tema ei sunni sind millekski.
Tema annab sulle elu ja uue võimaluse,
kingitusena igavese elu. Ta on lepitanud sinu patud Kolgatal.
Sinu osa on tunnistada patud ja need hüljata.
Siis saad armu ja astud Jeesuse teele, mis viib eesmärgile.
Palveta koos minuga.
Mina palun siin ja sina palu oma sõnadega seal.
Ma kuulutan sinule, kallis sõber, sel hetkel, et kõik sinu patud
oled nüüd andeks saanud!
Jeesuse Kristuse Jumala Poja nime ja kalli lepitusvere tõttu.
Neid patte ei ole enam, kuna Jeesus annab need andeks.
Hakka järgima Jeesust, uuri Jumala Sõna ja mine kirikusse.
Ole õnnistatud Jeesuse nimel. Ta armastab sind
ja viib alustatud töö lõpuni nii sinu kui minu elus.
Jeesuse Kristuse nimel! Aamen!
Aitäh, Jokke selle vestluse eest. Usun, et mitmed vaatajad
said tõesti puudutatud, sest sinu palvetes on Jumala vägi.
See on Tema armastus meie vaatajate vastu.
Tänan sind,et said aega tulla. Usun, et näeme sind
siin kanalil edaspidigi.
Tänan omalt poolt, et võisin tulla. Rõõm on minu poolel.
Sain tutvuda ka sinuga, vend Issandas. Meie töö on ühine.
Jumal armastab Soome ja Eesti rahvast.
Issand õnnistagu teid oma pühal nimel.
Tõlge: Helve Soodla Subtiitrid: Ruth Tolmusk